**PGD OREHOVCI**

**ODBOR ZA IZVEDBO KVIZA**

Datum: 11.8.2013

**RAZPIS ZA**

**GASILSKI KVIZ ZA ČLANICE IN ČLANE**

**DNE 13.10.2013 OB 8.30 PRI**

**GASILSKEM DOMU OREHOVCI**

**PRAVICO NASTOPA NA 1. KVIZU OREHOVCI :**

Nastopa lahko vsaka gasilska desetina sestavljena iz devetih članov. Ekipe pa se ne delijo na A in B kategorijo.

**KATEGORIJE :**

**Članice** (A in B je ena skupina)

**Člani** ( A in B je ena skupina )

Mešana ekipa spada pod člane.

**PRIJAVA :**

Izpolnjeno prijavnico ,ki jo najdete na spletu PGD Orehovci pošljete po pošti ali po e-mailu **vključno do 5.10.2013** na naslov **PGD Orehovci**,**Orehovci 5 ,9250 Gornja Radgone** ali elektronsko pošto **v.pintaric62@gmail.com****.**

Na prijavni komisiji se ekipa prijavi opravi morebitno zamenjavo članov in vse kar je potrebno za tekmovanje. Ekipa mora biti vsaj 15 minut prej pripravljena v bližini prijavne komisije.

**SESTAVA EKIP IN OSTALA NAVODILA ZA TEKMOVANJE:**

1. Vsak tekmovalec lahko tekmuje samo za eno ekipo.

2. Tekmovalec lahko nastopa samo na eni točki.

3. Nalogo na točki opravlja tekmovalec samostojno brez pomoči ostalih članov.

4. Ekipa se premika od ene točke do druge v skupini.

**TEKMOVANJE:**

A komisija pokliče tekmovalno enoto. Pri komisiji se opravi pregled enote po spisku predhodne prijave. Naredi se morebitna zamenjava oz. žreb, če se zamenja več tekmovalcev. Plača se tudi startnina. Ko se opravi vsa formalnost se ekipo pošlje ob določenem času na progo. Čas proge se ne meri in ne vpliva na negativne točke. Vodja enote vodi enoto od ene točke do druge v zboru dveh vrst. Na točki iz zbora izstopi samo tisti tekmovalec, ki opravlja nalogo na določeni točki. Postroj počaka 3-4m oddaljen od točke na kateri tekmovalec izvršuje nalogo. Tekmovalec na točki opravlja nalogo sam. Komentarje ostalih članov se kaznuje z negativnimi točkami. Ko enota opravi vseh 9 točk počaka na drugo enoto in skupaj po dve enoti pristopita do rdečega križa. Po končanem prikazu pa se lahko odpravijo na malico.

**RAZLAGA POSAMEZNIH TOČK:**

Začetno število je 1000 točk. Na štirih točkah se rešuje test z vprašanji. Testi so različnih tem: splošno o gasilstvu, prva pomoč, dihalni aparati in gasilske športne discipline. Test ima 5 vprašanj. Za pravilen odgovor se obkroži črka pred odgovorom. Vsak nepravilni odgovor je minus 5 točk. Izpolnjen test ostane pri kontrolorju točke.

Dve točki sta vezanje vozla. Tekmovalca čaka pripravljena vrv, ime vozla in štoparica. Ko je tekmovalec pripravljen, pritisne sam na štoparico in si začne meriti čas. Ko konča vozel ustavi sam štoparico. Tako si čas izvedbe vezanja vozla izmeri sam. Čas v sekundah so negativne točke. Nepravilno navezan vozel so dodatne negativne točke -20.

Ena izmed točk je metanje torbice v začrtan krog. Krog meri 1m, črta, ki določuje razdaljo meta določi organizator glede na razmere in je za vse enaka. Vsak 1 cm od zunanjega roba kroga je -1 točka.

Kotaljenje gasilskega kolobarja je točka na kateri tekmovalec po kotali tlačno C cev v metrskem pasu. Celotna cev mora biti znotraj zarisanih mer. Tekmovalec mora paziti,da ne potegne cevi nazaj k sebi. Cevne spojke morajo biti iztegnjene in v zarisanem polju. V kolikor niso iztegnjene ji iztegne kontrolor točke. Seštejejo se vsi cm cevi izven začrtanega polja. Vsak cm je -1 točka.

Točka na kateri tekmovalec z brentačo zbija tarčo. Tekmovalec s točno določeno posodo nalije brentačo. Tekmovalec ima za vajo določeno količino vode. Pred njim se brentača izprazni. Ko je pripravljen se mu namestijo posebna očala, ki simulirajo alkoholiziranost. Tekmovalec podira tarčo. Vaja je končana, ko zbije tarčo ali mu zmanjka vode. Če tarče ne zbije ima -20 točk.

V primeru, da dve oz. več ekip doseže enako št. točk, se pomerijo v pikadu na izpadanje. Ekipa izbere enega tekmovalca za katerega misli, da je najboljši. Vsak tekmovalec meče eno pikado in kateri vrže največ je zmagovalec. V primeru, da dva ali več vržejo isto število se metanje pikade ponovi. Ta selekcija se naredi samo za prva tri mesta.

**PRITOŽBE**

 Komisijo za pritožbe sestavljajo: predsednik organizacijskega odbora, predsednik društva PGD Orehovci in predsednik štartne komisije. Morebitne pritožbe se rešujejo takoj oz. ko ekipa konča vse točke kviza. Kasnejše pritožbe se ne bodo upoštevale.

**NAGRADE**

Vse ekipe prejmejo pisna priznanja. Prva tri mesta v kategoriji članice in prva tri mesta v kategoriji člani pa prejmejo razen priznanj še pokale.

Želja prirediteljev kviza je da nagrade za prva tri mesta v obeh kategorijah prevzame celotna ekipa.

**DISKFALIFIKACIJA EKIPE:**

Ekipe, ki bi si točke predhodno ogledovale oziroma si pridobivale informacije o progi od skupin ,ki so kviz že končale.

Ekipa, v kateri bi tekmovalec že predhodno tekmoval v drugi ekipi.

Neprimerno obnašanje ekipe oz. motenje drugih ekip.

Nepopolna ekipa na posameznih točkah.

 Predsednik OO kviza in Predsednik PGD Orehovci

 poveljnik PGD Orehovci